Αυτόνομη κινητικότητα των παιδιών &amp; αστικό περιβάλλον: Σχεδιάζοντας φιλικές τα πόλεις για παιδιά
Creators: name: Βουτσά, Ελπινίκη Νικολάου
Publisher: name: Aristotle University of Thessaloniki
Year: 2020
Subjects: Αυτόνομη κινητικότητα παιδιών
Παιδική ευημερία
Αστικός σχεδιασμός
Children’s independent mobility
Children’s wellbeing
Urban design

description: Σκοπός της παρούσας εργασίας είναι η διερεύνηση των παραγόντων που συντελούν στην αυτόνομη κινητικότητα των παιδιών, συστατικό στοιχείο του επιπέδου ποιότητας της ζωής των παιδιών και της ευημερίας τους στο αστικό περιβάλλον. Η ευημερία των παιδιών μπορεί να συνδεθεί με την ευημερία και βιωσιμότητα όλης της πόλης, ενώ ο συσχετισμός της με το βαθμό της αυτόνομης μετακίνησης των παιδιών σε συνέργεια με το ρόλο του αστικού και δομημένου περιβάλλοντος αποτελούν μια πρόκληση του σύγχρονου αστικού σχεδιασμού. Κυρίαρχο ρόλο στην αυτόνομη μετακίνηση των παιδιών στην πόλη, ο βαθμός της οποίας εξαρτάται από τις στάσεις των γονέων τους, παίζει τόσο η αστική δομή όσο και το δομημένο περιβάλλον και οι κυκλοφοριακές συνθήκες στις γειτονιές και στις περιοχές των σχολείων των παιδιών. Η μορφή της πόλης, οι ελεύθεροι χώροι &amp; χώροι πρασίνου, ο σχεδιασμός των δρόμων, οι υποδομές για ενεργητική μετακίνηση και η ποιότητα των δημόσιων συγκοινωνιών συντελούν στη διαμόρφωση μιας βιώσιμης και ανθεκτικής πόλης, και η αυτόνομη και ενεργητική κινητικότητα των παιδιών παίζει διττό ρόλο σε αυτό, αλληλεπιδρώντας μαζί τους. Η εργασία αποτελείται από δύο μέρη. Στο πρώτο μέρος γίνεται η ανασκόπηση της βασικής βιβλιογραφίας σε σχέση με την αυτόνομη κινητικότητα των παιδιών και η σύνδεση της με την ποιότητα ζωής και τις φιλικές πόλεις για τα παιδιά. Στο δεύτερο μέρος αποτυπώνονται τα αποτελέσματα πρωτογενούς έρευνας μέσω δομημένου ερωτηματολόγιου (97 συμπληρωμένα ερωτηματολόγια), για τον προσδιορισμό των παραγόντων που συνυπολογίζουν οι γονείς, παιδιών από Δημοτικά σχολεία του Δήμου Κορδελιού Ευόσμου, για την επιλογή του τρόπου μετακίνησης τους από και προς το σχολείο. Ενός Δήμου που αριθμεί περίπου 18.600 μαθητικό πληθυσμό, εκ του οποίου, ποσοστό 54,80% (10.190 παιδιά) αφορά στην Α’ βάθμια εκπαίδευση. Μέσω του ερωτηματολογίου επίσης αξιολογείται το περιβάλλον του δήμου σε σχέση την ύπαρξη ή μη επαρκών δημόσιων χώρων και η ποιότητα του δομημένου περιβάλλοντός του, ως παράγοντες που επηρεάζουν την ποιότητα ζωής και ευημερία των παιδιών και συμβάλουν στο βαθμό της αυτόνομης κινητικότητας τους.
description: This research aims at investigating the factors contributing to children’s independent mobility, a component of children’s quality of life and well-being in an urban context. Children’s well-being may be linked to the well-being and sustainability of the whole city, while its correlation with the degree of their independent mobility, in synergy with the role of urban and structured environment, is a challenge for modern urban planning. Urban structure, structured environment and traffic conditions at the school neighborhoods and areas are of decisive importance for children’s independent mobility in the city, the degree of which is conditioned by their parents’ attitudes. The shape of the city, the open &amp; green spaces, design of roads, active movement infrastructures and public transport quality contribute to the formation of a sustainable and resilient city, where children’s independent and active mobility plays a dual role. The research consists of two parts. The first part reviews the core literature on children’s independent mobility and its connection with the quality of life and child-friendly cities. The second part reflects the primary research results obtained through a structured questionnaire (97 questionnaires completed), to determine the factors taken into account by the parents of primary school children, from the Municipality of Kordelio-Evosmos, in order to select the way their children are moving to and from school. This Municipality has a student population of approx. 18,600, of which 54.80% (10,190 children) belong to primary education. The questionnaire also assesses the municipality area in relation to the existence or not of sufficient public spaces and the quality of its structured environment, as factors affecting the quality of life and well-being of children and contributing to the degree of their independent mobility.